گورجوستان-دا سفرده اولان میللی ساوونما ناظیری حولوصی آکار بو اؤلکه‌نین باش ناظیری ایراکلی گاریباشویلی ایله گؤروشوب.
آکار گورجوستان-تورکیه ساوونما ناظیرلری ییغینجاغیندا ایشتیراک ائتمک مقصدیله بو اؤلکه‌نین باش ناظیری ایراکلی گاریباشویلی ایله بیر آرایا گلیب.
ایکی اؤلکه آراسیندا ساوونما ساحه‌سینده امکداش‌لیق و بولگه ده تهلوکه‌سیزلیگه تهدیدلر گؤروشون اساس موذاکیره مؤضوع لاریندان اولوب.
طرف‌لر تورکیه و گورجوستان آراسیندا ایستراتژی طرفداش‌لیغی و سیخ ایکی طرف‌لی علاقه‌لری وورغولاییب‌لار. قئید اولونوب کی، اون ایل‌لیک‌لر عرضینده تورکیه-‌نین گورجوستانا پراکتیکی دستکی اؤلکه‌نین ساوونما قوه‌لری‌نین اینکیشافیندا خصوصی رول اویناییب. ساوونما مکانیزم‌لری‌نین گوجلندیریلمه‌سینده و تهدیدلرین قارشی‌سی‌نین آلینماسیندا چوخ میللت‌لی بیرگه حربی تعلیم‌لرین رولونا، بو ایشده متفیق‌لرین و دوست‌لارین فعال ایشتیراکی‌نین اهمیتینه دقت یئتیریلیب.
باش ناظیر گورجوستانین میللی ساوونما ناظیرینه تورکیه-‌نین گورجوستانین اگمنلیگینه، اراضی بوتؤو‌لوگونه و ناتو-یا عضو‌لوگونه داواملی دستکینه گؤره تشککور ائدیب.
